|  |  |
| --- | --- |
| grb-rh.bmp |  |
| Grb opcine SvJnB | **REPUBLIKA HRVATSKA****MEĐIMURSKA ŽUPANIJAOPĆINA SVETI JURAJ NA BREGU** |  |

 **OPĆINSKO VIJEĆE**

KLASA: 944-09/23-01/03

URBROJ: 2109-16-03-24-7

Pleškovec, 28. veljače 2024.

Na temelju članka 28. Statuta Općine Sveti Juraj na Bregu („Službeni glasnik Međimurske županije, broj 30/23), Općinsko vijeće Općine Sveti Juraj na Bregu na svojoj 18. sjednici održanoj 28. veljače 2024. godine, donosi

**ODLUKU**

**o kupnji nekretnine**

**(kat.čest.br. 2681 i 2682, k.o. Zasadbreg)**

**Članak 1.**

Općinsko vijeće donosi Odluku o kupnji sljedeće nekretnine:

|  |  |
| --- | --- |
| **KATASTAR** | **ZEMLJIŠNA KNJIGA** |
| k.o. Zasadbreg | k.o. VII Brežni kotar |
| kat.čest.br. | površina (m²) | zk.čest.br. | oznaka | površina (čhv) | zk.ul.br. |
| 1. | 2681 | 1.070 | 47/7 | Kuća, dvor, oranica i vinograd zasad | 545 | 2606 |
| 2. | 2682 | 890 | 47/6 | Šuma zasad | 450 |
| SVEUKUPNO |  1.960 |  |  | 995 |

u vlasništvu Krlej Jože, kao suvlasnika (1/2) i Krlej Katarine, kao suvlasnika (1/2).

Nekretnina iz prethodnog stavka kupuje se radi proširenja parkirališta za potrebe župe te potrebe Općine Sveti Juraj na Bregu kod održavanja raznih manifestacija.

**Članak 2.**

Tržišna vrijednost zemljišta iz članka 1. Ove Odluke, prema procjembenom elaboratu o tržišnoj vrijednosti nekretnine izrađenom od ovlaštenih stalnih sudskih vještaka za graditeljstvo i procjenu nekretnina Ratka Matoteka, dipl.ing.građ. REV i Dragutina Matoteka, dipl.ing., tvrtke IPV d.o.o., iznosi 17.500,00 EUR.

**Članak 3.**

Na predmetnoj nekretnini u teretovnici uknjiženo je pravo doživotnog uzdržavanja temeljem ugovora o preuzimanju na njegu i darovanju od 15.05.1971. godine za korist Premuš Antuna iz Zasadbrega stoga će se kupnji pristupiti nakon brisanja tereta na samoj nekretnini.

**Članak 4.**

Ovlašćuje se općinski načelnik Anđelko Nagrajsalović, bacc.ing.comp., da zaključi kupoprodajni ugovor sukladno uvjetima iz ove Odluke.

**Članak 5.**

 Ova Odluka stupa na snagu osmog dana od dana objave u „Službenom glasniku Međimurske županije“.

 PREDSJEDNIK

 Općinskog vijeća

 **Anđelko Kovačić**